ไฟแนนซ์
...ชาติชาย พยุหนาวีชัย ผู้อำนวยการธนาคารออมสินคนใหม่ ดอดเข้าไปดูห้องทำงานเมื่อวันอาทิตย์ที่ผ่านมา แบบไม่ให้พนักงานรู้ตัวเพราะเป็นวันหยุด แต่ก็มีพนักงานเจอพี่บู๊จนได้&nbsp; ไม่รู้ว่าได้พาซินแสที่ทักให้พี่บู๊กรีดตาสองชั้นไปดูห้องทำงานเสริมฮวงจุ้ยด้วยหรือเปล่า
29 ต.ค. 2565

...ชาติชาย พยุหนาวีชัย ผู้อำนวยการธนาคารออมสินคนใหม่ ดอดเข้าไปดูห้องทำงานเมื่อวันอาทิตย์ที่ผ่านมา แบบไม่ให้พนักงานรู้ตัวเพราะเป็นวันหยุด แต่ก็มีพนักงานเจอพี่บู๊จนได้  ไม่รู้ว่าได้พาซินแสที่ทักให้พี่บู๊กรีดตาสองชั้นไปดูห้องทำงานเสริมฮวงจุ้ยด้วยหรือเปล่า
...เมื่อวันที่ 10 ธ.ค. ซึ่งเป็นวันรัฐธรรมนูญ พนักงานแบงก์อื่นคงหยุดนอนสบายใจ แต่พนักงานแบงก์ซีไอเอ็มบีไทย ไปนั่งหัวเราะดูหนัง “ไอฟาย...แต๊งกิ้ว...เลิฟยู้” ที่ “พี่หมู” ประภาส ทองสุข ผู้ช่วยกรรมการผู้จัดการใหญ่ ด้านสื่อสารองค์กร ของแบงก์สั่งเหมารอบหนัง จัดให้พนักงานดู เผื่อจะเป็นแรงบันดาลใจให้ฝึกฝนภาษาอังกฤษรับเออีซี  ใช้หนังเป็นเครื่องมือในการกระตุ้น ปลุกไฟให้พนักงาน โครงการ Motivation Movie นี้แบงก์จะมีต่อไปเรื่อยๆ ขึ้นอยู่กับงบเอ้ยสถานการณ์อ่ะ
...เมื่อวานนี้พนักงานธนาคารทุกแห่งที่ขายกองทุนรวม โดยเฉพาะสาขาในห้างสรรพสินค้า มือระวิง เพราะลูกค้าทะลักไปซื้อกองทุนรวมจนคิวยาวเหยียด เนื่องจากหุ้นตกหนักต่ำสุดร้อยกว่าจุด มาตีกลับเอาท้ายตลาด ซัดวอลุ่มไปแสนล้าน ทำลายสถิติสูงสุดตั้งแต่ตั้งตลาดหุ้นไทยมา “คุณต่อ” ปิยะ ซอโสตถิกุล ที่ปรึกษากรรมการผู้จัดการ ธนาคารกรุงเทพ บอกว่าไปเจอกันที่ดัชนี 1,450 จุด  แต่เมื่อวานหลุด 1,400 จุดไปแป๊บนึง โลกสวยไปนิดนะคะคุณต่อ